འཁྲུངས་སྐར་འདིར་སྲུང་བརྩི་ཞུ་རྒྱུ་རེད།སྐབས་དེར་ང་ཚོ་སླར་ཡང་ཐུག་གི་རེད།ཁ་སང་ལྡི་ལིར་ཧི་མ་ལ་ཡ་རི་ཁུལ་ནུབ་ལ་དྭགས་ནས་ཤར་མོན་བར་གྱི་དགོན་ཁག་ཡོད་པ་དེ་དག་ཤེས་ཡོན་གྱི་བསྟི་གནས་ཁང་བཟོ་རྒྱུའི་ཚོགས་པ་ཞིག་བཙུགས་འདུགབསྔགས་བརྗོད་ཤུགས་ཆེན་བྱས་པ་ཡིན།གཞན་དགོན་པ་ཁག་བརྗོད་སྐབས་སློབ་གཉེར་དེ་ཙམ་མེད་པར་ཆོ་ག་ཕྱག་ལན་ལྟ་བུ་ཞིག་བཏོན་ནས་འགྲོ་རྒྱུ་ལྟ་བུ་ཞིག་འདུག་པ་དེས་ལུང་རྟོགས་ཀྱི་བསྟན་པ་འཛིན་སྐྱོང་སྤེལ་གསུམ་ཡོང་རྒྱུ་མེད།ཁ་སང་ལྡི་ལིར་པཱ་ལིའི་ཡུལ་གྲུ་ཁག་གི་དགེ་སློང་ཚོ་དང་དགེ་སློང་དབུ་འཁྲིད་གང་འཚམ་ཕེབས་འདུགསྐབས་དེར་ངོས་རང་མཛད་སྒོའི་རྣམ་པ་འདྲ་ཆགས་པོ་དེ་འདྲ་བྱ་རྒྱུར་དགའ་པོ་གང་ཡང་མེད།ངོས་ལ་དྲི་བ་གཅིག་ཡོད།སངས་རྒྱས་བཅོམ་ལྡན་འདས་ཀྱི་ཆོས་དེ་ལོ་ངོ་༢༦༠༠ལྷག་ཕྱིན་པ་རེད།ད་ལྟ་དུས་རབས་༢༡ནང་བསླེབས་ཡོད།དུས་རབས་༢༡ནང་འདི་དགོས་མཁོ་ཡོད་དང་མེད།ཅེས་དྲི་བ་དང་པོ་འདི་ཡིན།ཞེས་ངོས་ཀྱིས་སྐབས་དེར་བརྗོད་པ་ཡིན།ངོས་ཀྱིས་དངོས་གནས་འདི་འདྲ་དྲན་གྱི་འདུགགལ་ཏེ་དུས་ཚོད་ཡོལ་ཟིན་པ་ཞིག་ཡིན་ན་དེ་ཙམ་ཇབ་མི་འདུགའཛམ་གླིང་གི་རིས་སུ་མ་ཕྱེ་བའི་ཆོས་བརྒྱུད་ཧིན་དྷི་དང་ཇིའུ།ཡེ་ཤུ།ཁ་ཆེ་སོགས་ཆོས་བརྒྱུད་གཙོ་ཆེ་བ་དེ་དག་བྱམས་པ་དང་སྙིང་རྗེ།ཞེས་ཚང་མས་བཤད་ཀྱི་ཡོད།དེ་འདྲ་ཡིན་སྟབས་དུས་ད་ལྟ་ཡིན་ནའང་དགོས་མཁོ་འདུགལྷག་པར་སངས་རྒྱས་པའི་ཆོས་ལ་མཚོན་ན་ལྟ་གྲུབ་ཐོག་ནས་དེང་སྐབས་ཚན་རིག་དང་ལྷན་དུ་ཕན་ཚུན་འབྲེལ་བ་བྱས་ནས་ཕྱོགས་གཉིས་ཀས་གོ་རྟོགས་སྤེལ་རེས་བྱེད་བཞིན་ཡོད།དུས་རབས་༢༡ནང་དངོས་པོ་ཡར་རྒྱས་ཧ་ཅང་ཕྱིན་ཡོད་ཀྱང་སེམས་ཀྱི་ཡར་རྒྱས་ཕྱིན་མེད།དེར་བརྟེན་ཆོས་བརྒྱུད་ཁག་དེ་དག་དུས་ད་ལྟ་ཡིན་ནའང་དགོས་མཁོ་འདུགཅེས་ངོས་ཀྱིས་དེ་འདྲ་བརྗོད་པ་ཡིན།